
Nr. SC2015- 5066/26.02.2015
REFERAT
Privind modificarea şi completarea HCL nr.538/31.10.2014 privind modificarea şi completarea Hotărârii Consiliului Local nr. 355/28.09.2010 privind aprobarea proiectului ”Reabilitarea spaţiilor publice din centrul istoric al municipiului Timişoara”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - ”Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - ”Planuri integrate de dezvoltare urbană”, Sub-domeniul: ”Poli de creştere”
În temeiul contractului de finanţare nr. 2748/29.12.2011 încheiat între Municipiul Timişoara prin Primar, în calitate de Beneficiar şi Ministerul Dezvoltării Regionale şi Turismului, în calitate de Autoritate de Management pentru Programul Operaţional Regional 2007-2013 (POR) ,proiectul “Reabilitarea spaţiilor publice din centrul istoric al Municipiului Timişoara”, cod SMIS 31507 beneficiază de finanţare din surse ale bugetul local, bugetul de stat şi Fondul European de Dezvoltare Regională prin Programul Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.1 „Planuri integrate de dezvoltare urbană”, sub-domeniul „Poli de creştere”.

Obiectivul general al proiectului “Reabilitarea spaţiilor publice din centrul istoric al Municipiului Timişoara”, cod SMIS 31507, îl reprezintă „reabilitarea şi modernizarea infrastructurii şi a spaţiilor publice din centrul istoric al oraşului – situl urban cartierul Cetatea Timişoara – parte a patrimoniului cultural istoric de valoare naţională şi universală, în vederea îmbunătăţirii calităţii serviciilor urbane şi a atractivităţii Polului de Creştere Timişoara, având ca efect stimularea dezvoltării socio-economice durabile şi creşterea calităţii vieţii cetăţenilor.”
Execuţia lucrărilor a demarat în 28.10.2013 în conformitate cu contractul de lucrări nr. 207/21.10.2013 care se află în prezent în derulare, având termen de finalizare data de 29.07.2015.
Prin acest proiect se realizeaza lucrari de reabilitare constructii si instalatii in spatiile publice din zona de interventie, in suprafata totala de 45.923 mp. care include: Piaţa Libertăţii, Piaţa Sfântul Gheorghe, Piaţa Unirii, Piaţa Ţarcului (actualmente Traian Doda), precum şi 10 străzi: str. Vasile Alecsandri, str. Sergent Constantin Muşat, str. Lucian Blaga, str. Eugeniu de Savoya,  str. Florimund Mercy,  str. Francesco Grisselini, str. Radu Negru, str. General Praporgescu, str. Enrico Carusso, str. Fără Nume. 

Întrucât zona de intervenţie este clasificata ca monument istoric de importanta naţională şi internaţională – Situl urban Cartierul „Cetatea Timisoara”, cod TM-II-s-A-06095, cuprins in Lista monumentelor istorice, anexă a Legii 422/2001 privind protejarea monumentelor istorice, supravegherea arheologică/ceretarea arheologică preventivă este obligatorie. 
Cercetarile arheologice preventive efectuate in zona de interventie au adus la lumina vestigii de mare valoare, unele dintre ele unice in România, datând din sec. XIV-XIX. Rezultatele acestora, precum si solutiile de protejare si punere in valoare a vestigiilor, au fost incluse de catre arheologi in rapoartele elaborate la finalizarea lucrarilor de cercetare arheologica preventiva, care au fost aprobate de catre Comisia Naţională de Arheologie iar Direcţia Judeţeană pentru Cultură Timiş a emis avize favorabile conditionate de modificarea proiectului initial in vederea punerii in valoare a celor mai importante vestigii descoperite.

Descoperirile arheologice din zona de intervenţie a proiectului nu au putut fi anticipate la momentul întocmirii proiectului tehnic întrucât nu existau mărturii istoriografice în acest sens. 
Pe baza datelor istorice, a menţiunilor incluse în rapoartele elaborate de către arheologi şi a condiţiilor incluse in avizele emise de Direcţia Judeţeană pentru Cultură Timiş s-a concluzionat necesitatea introducerii unei noi activităţi vizând punerea în valoare a vestigiilor arheologice descoperite în perioada implementării proiectului  “Reabilitarea spaţiilor publice din centrul istoric al municipiului Timişoara” - Reabilitare, conservare, restaurare, şi amenajări adiacente informaţional –culturale-.  
Ca urmare a legislaţiei române în vigoare, care impune obligativitatea modificării proiectului pentru protejarea descoperirilor arheologice (O.G. nr. 43/2000 cap.II, art.7), aceste areale arheologice, care  necesită măsuri speciale de protecţie,  au fost scoase din proiectul tehnic iniţial urmând să facă obiectul unei noi documentaţii tehnico-economice de punere în valoarea a acestora în concordanţă cu solicitările arheologice şi a condiţionările conţinute în avizele emise de Direcţia Judeţeană Pentru Cultură Timiş.
În consecinţa celor prezentate mai sus, prin grija Direcţiei Dezvoltare s-a revizuit  proiectul tehnic iniţial şi s-a întocmit documentaţia de avizare a lucrărilor de intervenţii (D.A.L.I.) pentru - Punerea în valoare a vestigiilor arheologice descoperite în perioada implementării proiectului ,,Reabilitarea spaţiilor publice din centrul istoric al municipiului Timişoara”-Reabilitare, conservare, restaurare şi amenajări adiacente informaţional –culturale-, care tratează toată gama de măsuri suplimentare de conservare/protejare/restaurare şi punere în valoare a vestigiilor arheologice necesare a fi aplicate  pe zone insulare ale proiectului iniţial.  ( Reabilitarea spaţiilor publice din centrul istoric al municipiului Timişoara).  
În acest sens va fi elaborată o nouă documentaţie tehnică şi vor fi efectuate lucrări, astfel:
a) Constructii si instalatii pentru asigurarea cailor de acces pietonal si carosabil, 
modernizarea utilitatilor publice-inclusiv iluminatul, delimitarea si imprejmuirea 
obiectivelor, amenajari peisagistice in vederea punerii in valoare a vestigiilor 
arheologice descoperite in: 

A. Piaţa Libertăţii – zona vestigiilor Bailor turcesti pe o suprafaţă de 1.068,87 mp; 

B. Piaţa Sfântul Gheorghe – zona vestigiilor Moscheii lui Soliman si a Bisericii 
iezuite pe o suprafaţă de 850,23 mp; 

C. Piaţa Ţarcului (actualmente Traian Doda) – zona vestigiilor Casei camerale si a 
locuintei din lemn pe o suprafaţă de 1.312,00 mp; 

D. Strada Eugeniu de Savoya – zona vestigiilor Piaţetei de la Poarta Cocoşului pe o suprafaţă de 268,00mp; 

E. Strada Vasile Alecsandri – zona vestigiilor Moscheii Ali Bey pe o suprafaţă de 606,33 mp;

F. Strada Francesco Grisselini – zona vestigiilor Moscheii Gemgime pe o suprafaţă de 416,52 mp;

G. Piaţa Unirii – Pavajul de caramida, zidul de incinta al fortificatiei cetatii, pe o suprafaţă de 475,00 mp.
b)  Restaurarea, consolidarea, protejarea, conservarea monumentelor istorice:


1. Vestigii arheologice imobile:




- zidurile Bisericii Iezuite din Piata Sfantul Gheorghe;




- zidurile Bailor turcesti – Piata Libertatii;


2. Vestigii arheologice mobile: obiecte din lemn, piele, ceramica, metal, schelete 
umane, etc.

c) Dotarea spatiilor publice cu elemente de informare, publicitate si signalistica


d) Mobilarea cu piese de mobilier urban, inclusiv statui, fantani, machete;


Lucrările vizând punerea în valoare a vestigiilor arheologice vor include achizitii publice de contracte de lucrari şi servicii de: proiectare, asistentă tehnică (prin proiectanti si diriginti de santier) şi consultantă.

Fondurile necesare vor fi asigurate din economiile rezultate ca urmare a procedurilor de achizitie publica a lucrarilor si serviciilor incluse in proiectul initial. Nu va fi depasita valoarea eligibila nerambursabila a proiectului, mentionata in Contractul de finantare nr. 2748/29.12.2011.

 Proiectul tehnic revizuit de reabilitare al spaţiilor publice din centrul istoric şi D.A.L.I. menţionată mai sus, sunt documentaţii complementare a căror implementare  este obligatorie pentru atingerea  obiectivelor şi îndeplinirea indicatorilor proiectului aprobat iniţial spre finanţare  prin contractul nr. 2748/29.12.2011 în cadrul P.O.R. 2007-2013, Axa Prioritară 1, D.M.I.1.1, Subdomeniul ,, Poli de creştere”.  
Prin adresa nr. 65549/28.08.2014 Autoritatea de Management POR comunică acordul de principiu pentru pregatirea unui act adiţional pentru completarea Contractului de finanţare nr. 2748/29.12.2011 aferent proiectului “Reabilitarea spatiilor publice din centrul istoric al municipiului Timisoara”, în vederea includerii în bugetul proiectului a activităţii vizând punerea în valoare a vestigiilor arheologice descoperite în perioada implementării proiectului  “Reabilitarea spaţiilor publice din centrul istoric al municipiului Timişoara” - Reabilitare, conservare, restaurare, şi amenajări adiacente informaţional –culturale-.  

Având în vedere cele menţionate mai sus,
Propunem 
- Aprobarea modificării şi completării HCL nr.538/31.10.2014 privind modificarea şi completarea Hotărârii Consiliului Local nr. 355/28.09.2010 privind aprobarea proiectului ”Reabilitarea spaţiilor publice din centrul istoric al municipiului Timişoara”, a documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - ”Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - ”Planuri integrate de dezvoltare urbană”, Sub-domeniul: ”Poli de creştere”, după cum urmează:

- se introduc articolele 1a şi 1b şi vor avea următorul cuprins:

“Art. 1a:  Se completează activităţile prevăzute în proiectul ,,Reabilitarea spaţiilor publice din centrul istoric al Municipiului Timişoara” cod SMIS 31507 prin introducerea unei noi activităţi: punerea în valoare a vestigiilor arheologice descoperite în perioada implementării proiectului  “Reabilitarea spaţiilor publice din centrul istoric al municipiului Timişoara”– Reabilitare, conservare, restaurare si amenajari adiacente informational-culturale .

Art. 1b:    Se aprobă Documentaţia de avizare a lucrărilor de intervenţie( D.A.L.I.) inclusiv Analiza cost-beneficiu şi Planul de marketing  aferente obiectivului de investiţii - Punerea în valoare a vestigiilor arheologice descoperite în perioada implementării proiectului „Reabilitarea spaţiilor publice  din centrul istoric al municipiului Timişoara”- Reabilitare, conservare, restaurare şi amenajări adiacente informaţional –culturale-   elaborate de către S.C. HALCROW ROMÂNIA S.R.L., cu principalii indicatori tehnico-economici prevăzuţi în Anexa 1 care fac parte integrantă din prezenta hotărâre.”

-Restul articolelor din Hotărârea Consiliului Local nr. 538/31.10.2014 rămân neschimbate şi se vor renumerota corespunzător.

Secretar,

Ioan Cojocari
Director Direcţia Dezvoltare                                                                  Şef Serviciul P.F.L.R.N.

                                                                   Ing. Gabriela Bica

